সোনু কে টিটু কি সুইটি
সোনু কে টিটু কি সুইটি (অনুবাদ: সনুর টিটুর সুইটি) হল ২০১৮ সালে মুক্তিপ্রাপ্ত একটি ভারতীয় হিন্দি হাস্যরসাত্মক চলচ্চিত্র। ছবিটি পরিচালনা করেন লব রঞ্জন। লব রঞ্জন ভূষণ কুমার, কৃষণ কুমার ও অঙ্কুর গর্গের সঙ্গে ছবিটি প্রযোজনাও করেন। ছবির সহ-প্রযোজক ছিল লব ফিল্মস ও টি-সিরিজ। এই ছবিটি ছিল চতুর্থ ছবি যেখানে লব রঞ্জন প্রধান চরিত্রে অভিনেতা কার্তিক আর্যন ও অভিনেত্রী নুসরত ভরুচার সঙ্গে এবং তৃতীয় ছবি যেখানে তিনি সানি সিং ও ঈশিতা রাজ শর্মার সঙ্গে কাজ করেন। ২০১৮ সালের ২৩ ফেব্রুয়ারি ছবিটি প্রেক্ষাগৃহে মুক্তি পায়। ছবিটি সমালোচকদের থেকে মিশ্র প্রতিক্রিয়া পায়। তারা ছবিটির হাস্যরসের প্রশংসা করলেও, এটির নারীবিদ্বেষী আখ্যানবস্তুর বিরূপ সমালোচনা করেন। ছবিটি বাণিজ্যিকভাবে সাফল্য অর্জন করে।